joelniklaus/EU_Wikipedias huggingface dataset:
Timothy Creamer

Timothy John Creamer (* 15. november 1959, Fort Huachuca, Arizona, USA) bol pôvodne letec armády USA, od júna 1998 je americkým astronautom, členom oddielu kozmonautov NASA. Ako člen Expedície 22 a 23 na Medzinárodnej vesmírnej stanici (ISS) odštartoval 20. decembra 2009 do kozmu na palube Sojuzu TMA-17.

Život

Vojak  
Narodil sa vo Fort Huachuca v Arizone. Detstvo prežil v meste Upper Marlboro v Marylande, roku 1978 ukončil strednú školu v blízkom Forestville. Roku 1982 získal bakalársky titul z chémie na Loyola College v Baltimore. Potom slúžil v armáde. Roku 1992 získal magisterský titul z fyziky na Massachusetts Institute of Technology. Slúžil v kozmickom veliteľstve armády USA (Army Space Command) v Houstone. Od roku 1995 bol preložený do Johnsonovho vesmírneho strediska stále v Houstone, tu bol vedúcim skupiny testujúcej vybavenie Space Shuttle pred štartom.

Astronaut  
Neúspešne sa prihlásil sa do 15. a 16. náboru astronautov NASA v rokoch 1995 a 1996. Úspech slávil až na tretíkrát, v 17. nábore prebiehajúcom v rokoch 19971998. Astronautom sa stal 4. júna 1998. Absolvoval všeobecnú kozmickú prípravu a získal kvalifikáciu letový špecialista. 

Po ukončení základného výcviku naďalej pracoval v houstonskom stredisku NASA. Do posádky bol prvýkrát zaradený v februári 2007, kedy sa stal náhradníkom Timothyho Kopru, ktorý mal odštartovať na ISS v januári 2009 pri lete STS-127. Let STS-127 bol nakoniec odložený na júl 2009. 

V septembri 2008 bolo oficiálne potvrdené vymenovanie Creamera do Expedície 22 so štartom na lodi Sojuz TMA-17. K stanici odštartoval s kolegami Olegom Kotovom a Sóičim Nogučim 20. decembra 2009. Po 163 dňoch pobytu vo vesmíre sa na palube rovnakého Sojuzu vrátil na Zem. Kvôli pristátiu musela stanica ISS upraviť svoju výšku a klesnúť o  nižšie. Pristávací modul sa dotkol kazašskej stepi 2. júna 2010 o 3:25 UTC.

Je rozvedený, s bývalou manželkou Margaret E. Hammerovou má dvoch synov.

Referencie

Externé odkazy 
  Oficiálna biografia NASA
 Životopis na stránkach Spacefacts.de

Zdroj 

Kozmonauti USA
Absolventi MIT
Osobnosti z Arizony
Tuluman

Tuluman je menší ostrov vulkanického pôvodu, nachádzajúci sa v súostroví Ostrovy admirality, asi  južne od ostrova Lou. Ostrov je tvorený prevažne ryolitovými lávami a vznikol počas erupcie v rokoch 1953 až 1957. Lávy a pyroklastiká rovnakého veku sa dajú nájsť aj na ostrove Lou a celý komplex pravdepodobne predstavuje vyčnievajúce okraje masívnejšej podmorskej kaldery. Ryolitové obsidiány podobného zloženia ako na Tulumane sa dajú nájsť aj na vzdialenejších ostrovčekoch Pam Lin a Pam Mandian.

Externé odkazy 
 www.volcano.si.edu – ostrov Tuluman na Global Volcanism Program 

Ostrovy Papuy-Novej Guiney
Sopky Papuy-Novej Guiney
Komplexné vulkány
Štadión San Mamés

Estadio San Mamés (slovensky: štadión San Mamés) je futbalový štadión v Bilbau, Baskicko, Španielsko. Tento štadión je domovským stánkom Athletic Club, ktorý má prezývku Los leones de San Mamés-Bilboko leoiak (slovensky: Levy zo San Mamés - Baskické levy). Táto prezývka je odvodená od udalosti, ktorá sa spája s kostolom San Mamés (slovensky: Svätý Mamés) blízko, ktorého bol postavený štadión klubu. Podľa legendy bol raný kresťan, ktorý sa volal Mamés, hodený Rimanmi levom, ktoré ho odmietli zožrať. Mamés bol neskôr vyhlásený za svätého. Štadión Athletica nesie rovnaké meno ako blízky kostol, San Mamés, ale je tiež nazývaný La Catedral (slovensky: Katedrála).

História 

Základný kameň štadióna bol položený 20. januára 1913 počas úradovania prezidenta Alejandra de la Sota. O sedem mesiacov neskôr, v auguste toho istého roku, bol štadión slávnostne otvorený. Kapacita tohto štadióna bola 7 000 miest, z toho 3 000 na sedenie. Prvý zápas na novom štadióne sa odohral 21. augusta 1913 medzi Athleticom a Racingom of Irún so zmierlivým výsledkom 1-1. Seve Zuazo mal česť urobiť prvý výkop a Pichichi bol autorom prvého gólu Rojiblanco (slovensky: červeno-bielych) v Katedrále.

Začiatkom päťdesiatych rokov došlo na štadióne k zásadným zmenám. Na hlavnej tribúne bolo vybudované jedno celé nové poschodie bez akýchkoľvek oporných stĺpov a nad ním sa čnel dominantný oblúk, ktorí sa stal od sezóny 1952/53 symbolom štadióna.

V roku 1957 bola vybudovaná južná tribúna, v roku 1961 severná, v roku 1964 bolo nainštalované osvetlenie a v roku 1972 bola postavená východná tribúna. Ďalšie zásadné zmeny prebehli pred majstrovstvami sveta vo futbale v roku 1982. Od tohto obdobia je štadión v podstate taký istý ako dnes.

San Mamés Barria 

San Mamés Barria (slovensky: Nový San Mamés) je dočasný názov pre nový plánovaný futbalový štadión v Bilbau, Baskicko, Španielsko. Tento štadión má byť novým domovom futbalového klubu Athletic Club a má nahradiť súčasný štadión San Mamés.

Galéria

Externé odkazy 
 www.athletic-club.net
 www.worldstadiums.com
 www.sanmames.org

Athletic Bilbao
Futbalové štadióny v Španielsku
Architektúra z 1913
Zoznam skratiek štátov USA

Skratky a kódy štátov USA sú používane ako súčasť poštových adries, v rámci zapracovávania dát, v obecnom zmysle skratiek, a taktiež k ďalším účelom.

História 
Už v októbri 1784 prijal Poštový úrad USA spoločné skratky pre štáty a teritória. Avšak tieto boli akceptované len vďaka ich obľúbenosti. Pošty uprednostňovali namiesto skratiek plné názvy v zmysle predchádzania zámeny adries.

Moderné dvojpísmenové skratkové kódy štátov a teritórií sa začali používať v priebehu prechodu pôšt na ZIP kódy v roku 1963. Od tej doby bola zmenená skratka iba jediného štátu Nebrasky, z kódu „NB“ na „NE“, aby sa predišlo zámene s provinciou New Brunswick (Nový Brunsvik) v Kanade. Predtým než v roku 1987 minister obchodu prijal dvojpísmenové kódy ako oficiálne v poštovnom styku vládnych dokumentov, tak vládna tlačiareň používala (United States Government Printing Office, GPO) vlastnú sadu skratiek.

Zoznam skratiek

Súčasné použitie tradičných skratiek 
AP pravidlá (Associated Press Stylebook) sú obvyklou smernicou pre väčšinu amerických novín ako používať skratky štátov, pokiaľ sú pripojené k názvu mesta (napr. Miami, Fla.) AP doporučuje písať celý názov štátov Alaska, Hawaii a u štátov, ktorých názov je zložený z piatich či menej písmen, ďalej potom písať celé názvy všetkých teritórií s výnimkou District of Columbia (D.C.). Manuály ako Bluebook a ALWD Citation Manual, používajú štandardne tieto tradičné skratky taktiež.

Poštové skratky 

Poštový úrad USA zaviedol sadu skratiek, aby zjednodušil poštový prenos pomocou optického rozpoznávania znakov a ďalších automatizovaných zariadení. Existujú taktiež oficiálne USPS skratky ako súčasť adries, napríklad u určenia ulíc.

Tieto poštové skratky sa líšia od tradičných skratiek ako napr. Calif., Fla. alebo Tex. AP pravidlá uvádzajú, že tradičné skratky štátov možno používať v inej súvislosti než v názve poštových adries. Avšak Chicagske pravidlá (Chicago Manual of Style) teraz odporúčajú používať i dvojpísmenové skratky v tradičnej forme, ako jednu z volieb.

Poštové skratky sú zhodné s ISO 3166-2 pre všetkých 50 štátov Únie.

Nekolidujú však s trinástimi kanadskými pod-národnými poštovými skratkami.

Ďalšie skratky a kódy 
Federal Information Processing Standard ustanovil číselné a abecedné kódy pre všetky štáty a mnoho odľahlých území. FIPS číselné kódy sú označené ako FIPS (viac tabuľka vyššie).

Abecedné FIPS kódy štátov sú až na výnimky zhodné s kódmi USPS, okrem menších odľahlých ostrovov USA a poštových vojenských oblastí USA, ktoré majú USPS kódy (AA, AE, AP), ale žiadne FIPS kódy.

Referencie

Externé odkazy 
 The Riverside Publishing Company. (1984). Webster's II New Riverside University Dictionary. ISBN 0-395-33957-X 
 Chicago Manual of Style and AP Style Manual state abbreviations 
 FIPS State Codes of the US and Outlying Areas 
 search on WN 
 Official addressing instructions and abbreviations from the USPS (spolu so skratkami pre adresy ulíc)

Zdroj 

Zoznamy USA
Štadión San Mamés Barria

San Mamés Barria (slovensky: Nový San Mamés) je dočasný názov pre nový plánovaný futbalový štadión v Bilbau, Baskicko, Španielsko. Tento štadión má byť novým domovom futbalového klubu Athletic Club a má nahradiť súčasný štadión San Mamés. Projekt na výstavbu tohto štadióna bol schválený v marci 2006. Po siahodlhých rokovaniach so samosprávou mesta sa jeho výstavba má začať v apríli 2010. Od sezóny 2014/2015 by mal hrať Athletic Club svoje zápasy na tomto päť hviezdičkový štadióne s kapacitou 58-tisíc divákov vybudovanom za 240 miliónov eur.

Nový štadión bude postavený hneď vedľa súčasného štadiónu San Mamés na pozemku, ktorý bol do roku 2003 vo vlastníctve Bilbao International Trade Fair. Najprv budú vybudované trištvrtiny tohto štadióna, na ktorom sa začnú potom hrať zápasy, následne bude starý štadión zbúraný a nový sa dobuduje. Výstavbe nového štadióna ustúpi aj časť areálu Baskickej univerzity v susedstve.

Referencie

Iné projekty

Externé odkazy 
 www.sanmamesbarria.org Oficiálne stránky
 www.sanmames.org Neoficiálne stránky
 www.worldstadiums.com

Athletic Bilbao
Futbalové štadióny v Španielsku
Mark Zuckerberg

Mark Elliot Zuckerberg (* 14. máj 1984, White Plains, New York, Spojené štáty) je americký podnikateľ a programátor. Počas štúdia na Harvard University založil spolu s Dustinom Moskovitzom, Andrewom McCollumom, Eduardom Saverinom a Chrisom Hughesom sociálnu internetovú sieť Facebook. Momentálne pracuje ako jej výkonný riaditeľ (CEO). Patrí k najmladším miliardárom a najbohatším ľuďom sveta.

Životopis 
Narodil sa v mestečku White Plains. 

Zo strednej školy šiel na Harvard University, kde sa venoval programovaniu. Vytvoril veľa stránok na báze sociálnych sietí. Vznik Facebooku inšpiroval ich školský časopis Facebook, kde boli napísané mená študentov, ich fotky, podpisy a informácie minimálne na jednu stranu. Jedna z nich, Facebook, bola určená práve pre študentov jeho univerzity. Na jej vytvorenie sa však musel nabúrať do školskej databázy, kvôli čomu skončil aj pred disciplinárnou komisiou. Jeho najznámejší a najúspešnejší projekt sa volá Facebook. Je to sociálna sieť, ktorá uľahčuje kontakt s priateľmi, umožňuje vymieňať a zdieľať fotografie a videá, nadväzovať nové priateľstvá, vyjadrovať názory pomocou pridávania do skupín alebo môže taktiež poslúžiť ako reklama alebo pri hľadaní pracovných pozícií, pričom zamestnávateľovi pomáhajú informácie každého registrovaného pri nájdení vhodného zamestnanca. Okrem iného Facebook disponuje aj hrami, chatom a inými prvkami. Mark sám tvrdí, že naprogramovanie zdrojového kódu mu trvalo iba dva týždne. Jeho projekt si získal okamžite popularitu po celej univerzite. Za dva týždne ho využívala polovica študentov. Preto sa rozšíril najskôr do Stanfordu a Yaleu a zanedlho do celých Spojených štátov. 

Cez leto 2004 sa rozhodol opustiť školu a so svojim priateľom si prenajal malý domček v Kalifornii. Neskôr si ho povšimol Peter Thiel, spoluzakladateľ PayPalu a stal sa Zuckerbergovým prvým veľkým investorom. V priebehu roku 2006 dostal veľa ponúk na kúpu Facebooku, tie však všetky odmietol, pretože s ním mal rozsiahle plány. Zo stránky pre vysokoškolákov chcel spraviť sociálny web pre všetkých. Jeho vízia sa mu podarila a v júny 2015 sa mohla chváliť viac než 2 miliardami užívateľov. V štvrtom štvrťoku 2021 dosiahol facebook 2,91 miliardy aktívnych užívateľov.

Referencie

Iné projekty

Externé odkazy 
 Mark Zuckerberg - Forbes

Zdroj 

Facebook
Programátori USA
Absolventi Harvard University
Osobnosti USA židovského pôvodu
Osobnosti roka časopisu Time
Ateisti USA
Osobnosti z White Plains (New York)
Demografia Chicaga

Ľudia žijúci v Chicagu sa anglicky nazývajú .

Podľa sčítania z roku 2010 tu žilo 2 695 598 ľudí, 1 061 928 domácností a 632 909 rodín žijúcich priamo v Chicagu. Tento počet tvorí takmer jednu pätinu populácie štátu Illinois a necelé 1% populácie Spojených štátov. Hustota osídlenia bola 4 582 obyvateľov na km².

Etniká 
Rasové zloženie bolo 42% Belosi, 36,8% Černosi, 0,4% pôvodní Američania (Indiáni), 4,3% Aziati, 0,1% pacifický Ostrovania, 13,6% od ostatných rás a  2,9% od dvoch alebo viac rás. Obyvatelia hispánskeho pôvodu, bez ohľadu na rasu, tvorili 28% populácie.

Chicago a okolie tvorí unikátny taviaci kotol rôznych kultúr. Hlavné etnické skupiny sú Íri, Nemci, Taliani, Poliaci, Číňania a Mexičania. Chicago má veľkú populáciu Írskych Američanov na juhu a juhozápade mesta, i keď sa množstvo presťahovalo na predmostie v polovici 20. storočia. Veľa mestských politikov vzišlo práve z tejto veľkej Írskej populácie, hlavne súčasný starosta Richard M. Daley. 

V Chicagu žije najväčšia poľská populácia mimo Varšavu, hlavné mesto Poľska. Chicago sa zároveň považuje za druhé najväčšie srbské a lotyšské mesto na svete a zároveň ako tretie najväčšie grécke mesto na svete. Mesto má i veľkú arabskú (190 tisíc) a rumunskú (cez 110 tisíc) populáciu. V Chicagu žije druhá najväčšia populácia mexických Američanov v USA, najväčšia je v Los Angeles.

Metropolitná oblasť Chicaga je dôležité centrum pre Indo-Američanov a pre Juhoázijcov. Chicago má tretiu najväčšiu juhoázijskú populáciu v USA, po New Yorku a San Franciscu.

Pozri aj 
 Chicago

Externé odkazy 
 Chicago Historical Society : Global Communities in Chicago Project 
 The Italian Community of Chicago 
 The German-American Community of Chicago 
 The Jewish Community of Chicago 
 The Polish Community of Chicago 
 Puerto Rican Cultural Center 
 Spanish Guide of Chicago 
 Turkish-American Community of Chicago 
 MCIC (Metro Chicago Information Center) 
 Metro Chicago Facts Online

Zdroj 
 

Demografia USA
Chicago
Airbus A350

Airbus A350 XWB je dopravné lietadlo určené pre lety na dlhé vzdialenosti, vyvíjané spoločnosťou Airbus. Je priamym konkurentom lietadiel Boeing 777 a Boeing 787.

Projekt A350 je odpoveďou Airbusu na vývoj modelu B787 u konkurenčného Boeingu. Pôvodný A350 mal používať veľké množstvo komponentov z už existujúceho typu A330 (napr. trup), ale veľký úspech úplne nového Boeingu 787 a reakcie potenciálnych zákazníkov prinútili spoločnosť Airbus zmeniť projekt A350 a vytvoriť tak úplne nový typ dopravného lietadla.

Airbus A350 je rodina širokotrupných lietadiel s prúdovými motormi a tento model je prvý Airbus, ktorý ma vystužený trup a obe krídla z uhlíkových vlákien. Prepravnú kapacitu majú 250-350 cestujúcich v troch triedach, v závislosti na variante.

Nový Airbus A350 je na trhu známy ako A350 XWB, pričom XWB znamená eXtra Wide Body (extra široké telo). Hlavným zákazníkom pre A350 je Qatar Airways, ktorý objednal 80 lietadiel s troma variantami. Náklady na vývoj presiahli vyše 12 miliárd eur (15 miliard dolárov, alebo 10 miliárd libier). Zavedenie lietadla prebehlo v polovici roku 2014, pričom už k 31. januáru 2013 mal výrobca podpísaných 592 objednávok.

Toto moderné lietadlo prvýkrát vzlietlo 14. júna 2013 v Toulouse vo Francúzsku presne o 10:00 hodine.

Varianty 

Airbus A350 sa vyrába vo verziách A350-900, A350-900ULR a A350-1000, vývoj typu A350-800 bol v roku 2014 pozastavený.

Technické údaje

Označenie modelu lietadla

ICAO označenie modelu lietadla

Objednané a dodané lietadlá

Referencie

Zdroj

Iné projekty 

Lietadlá Airbus
Medzinárodné projekty dopravných lietadiel
Clarence S. Campbell Bowl

Trofej Clarence S. Campbell Bowl vznikla ako protiváha Prince of Wales Trophy v roku 1968. 

Jej víťazom sa stával najlepší tím Západnej divízie, t. j. divízie zostavenej z nových klubov NHL. Od sezóny '74-'75 tak vznikla Clarence S. Campbell Conference (od ročníka '93-'94 premenovaná na Western Conference). Trofej získava víťaz play-off časti v tejto konferencii.

Podobne ako Princ of Wales Trophy došlo aj u Clarence S. Campbell Bowl k zmene stanov v ročníku '81-'82. Odvtedy sa víťazom stáva najlepší tím konferencie v play-off, teda aj jeden z finalistov Stanley Cupu.

Prehľad
Philadelphia Flyers – 9-krát: 1968, 1974, 1975, 1976, 1977, 1978, 1979, 1980, 1981
Edmonton Oilers – 7-krát: 1983, 1984, 1985, 1987, 1988, 1990, 2006
Detroit Red Wings – 6-krát: 1995, 1997, 1998, 2002, 2008, 2009
Chicago Blackhawks – 5-krát: 1971, 1972, 1973, 1992, 2010
Calgary Flames – 3-krát: 1986, 1989, 2004
Vancouver Canucks – 3-krát: 1982, 1994, 2011
St. Louis Blues – 2-krát: 1969, 1970

Colorado Avalanche – 2-krát: 1996, 2001
Dallas Stars – 2-krát: 1999, 2000
Anaheim Ducks – 2-krát: 2003, 2007
Los Angeles Kings – 2-krát: 1993, 2012
Minnesota North Stars – 1-krát: 1991

Víťazi 
1968 - Philadelphia Flyers
1969 - St. Louis Blues
1970 - St. Louis Blues
1971 - Chicago Blackhawks
1972 - Chicago Blackhawks
1973 - Chicago Blackhawks
1974 - Philadelphia Flyers
1975 - Philadelphia Flyers
1976 - Philadelphia Flyers
1977 - Philadelphia Flyers
1978 - Philadelphia Flyers
1979 - Philadelphia Flyers
1980 - Philadelphia Flyers
1981 - Philadelphia Flyers
1982 - Vancouver Canucks
1983 - Edmonton Oilers
1984 - Edmonton Oilers
1985 - Edmonton Oilers
1986 - Calgary Flames
1987 - Edmonton Oilers
1988 - Edmonton Oilers
1989 - Calgary Flames
1990 - Edmonton Oilers
1991 - Minnesota North Stars
1992 - Chicago Blackhawks
1993 - Los Angeles Kings
1994 - Vancouver Canucks
1995 - Detroit Red Wings
1996 - Colorado Avalanche
1997 - Detroit Red Wings
1998 - Detroit Red Wings
1999 - Dallas Stars
2000 - Dallas Stars
2001 - Colorado Avalanche
2002 - Detroit Red Wings
2003 - Anaheim Mighty Ducks
2004 - Calgary Flames
2005	Lockout v NHL
2006 - Edmonton Oilers
2007 - Anaheim Ducks
2008 - Detroit Red Wings	
2009 - Detroit Red Wings
2010 - Chicago Blackhawks
2011 - Vancouver Canucks
2012 - Los Angeles Kings
2013 - Chicago Blackhawks
2014 - Los Angeles Kings

Zdroj 
 

Trofeje a ocenenia NHL
Saint-Étienne

Saint-Étienne je mesto na stredovýchode Francúzska, 60 kilometrov juhozápadne od Lyonu v regióne Auvergne-Rhône-Alpes, departement Loire vo Francúzskom stredohorí.

Podľa sčítania ľudu z roku 1999 má mesto 180 210 obyvateľov, v celej metropolitnej oblasti podľa rovnakého zdroja žije 321 703 ľudí. Veľmi známy je miestny futbalový klub AS Saint-Étienne.

Vývoj počtu obyvateľov 
Počet obyvateľov

Osobnosti mesta 
 Jules Massenet (* 1842 – † 1912), hudobný skladateľ
 Jean Guitton (* 1901 – † 1999), filozof, spisovateľ a maliar

Univerzity 
 EMLYON Business School

Partnerské mestá

Iné projekty

Externé odkazy 
 Oficiálna stránka
 Turistická kancelária mesta
 Fotografie mestských ulíc

Zdroj 

 
Mestá v regióne Auvergne-Rhône-Alpes
Obce v departemente Loire
Centrálny masív
Scott Stevens

Ronald Scott Stevens (* 1. apríl 1964 Kitchener, Ontario, Kanada) je bývalý kanadský hokejový obranca. Hral v 22 sezónach v Národnej hokejovej lige za Washington Capitals, St. Louis Blues a New Jersey Devils. 

Svoju kariéru začal vo Washingtone, kde jeho solídna obrana a ofenzívne schopnosti pomohli tímu k jeho historicky prvej účasti v play-off. Potom, čo strávil ročník v St. Louis, ho získal tím New Jersey Devils. Práve tu získal reputáciu neľútostného a tvrdého majstra bodyčekov. Zosobňoval obranu Devils, stal sa kapitánom tohto tímu a dokázal sa s ním štyrikrát počas deviatich rokov prebiť do finále Stanley Cupu, pričom k víťazstvu doviedol mužstvo trikrát. V roku 2000 Stevens vyhral Conn Smythe Trophy pre najužitočnejšieho hráča play-off. Navzdory tímového úspechu s Devils nikdy nevyhral Norris Trophy, cenu pre najlepšieho obrancu. Jeho kariéra dospela ku koncu v sezóne 2003/04, keď nakoniec odišiel do hokejového dôchodku kvôli následkom otrasu mozgu.

Hráčska kariéra
1980 – 81  Kitchener Rangers  OHL
1981 – 82  Kitchener Rangers  OHL
1982 – 83  Washington Capitals
1983 – 84  Washington Capitals
1984 – 85  Washington Capitals
1985 – 86  Washington Capitals
1986 – 87  Washington Capitals
1987 – 88  Washington Capitals
1988 – 89  Washington Capitals
1989 – 90  Washington Capitals
1990 – 91  St. Louis Blues
1991 – 92  New Jersey Devils
1992 – 93  New Jersey Devils
1993 – 94  New Jersey Devils
1994 – 95  New Jersey Devils
1995 – 96  New Jersey Devils
1996 – 97  New Jersey Devils
1997 – 98  New Jersey Devils
1998 – 99  New Jersey Devils
1999 – 00  New Jersey Devils
2000 – 01  New Jersey Devils
2001 – 02  New Jersey Devils
2002 – 03  New Jersey Devils
2003 – 04  New Jersey Devils

Štatistiky

Zdroj 
 

Narodenia v 1964
Kanadskí hokejisti
Hráči Washington Capitals
Hráči St. Louis Blues
Hráči New Jersey Devils
Členovia Hokejovej siene slávy
Účastníci MS v hokeji 1985
Účastníci MS v hokeji 1987
Účastníci MS v hokeji 1989
Osobnosti z Kitcheneru (Ontário)
Zoe Saldanová

Zoë Saldana-Peregová (rodným menom, Zoë Yadira Saldaña Nazario; * 19. jún 1978, Passaic, New Jersey, USA), profesionálne známa ako Zoe Saldana, je americká herečka a tanečníčka.

Detstvo a mladosť 
Jej otec pochádza z Dominikánskej republiky a matka z Portorika. Svoje detstvo prežila v Jackson Hights, v New Yorku. Odmalička hovorí po anglicky aj po španielsky. Má dve sestry. Keď mala Saldanová deväť rokov, jej otec tragicky zomrel. Odmalička sa venovala tancu.

Kariéra 
Svoju hereckú kariéru zahájila v roku 1999, v jedenej z epizód televízneho seriálu Zákon a poriadok. O rok neskôr sa objavila v jej prvom filme s názvom Tanec s vášňou. Do širšieho podvedomia divákov sa dostala rolou vo filme Piráti z Karibiku: Kliatba Čiernej perly, kde si zahrala pirátku menom Anamaria. 

V roku 2007 si zahrala vo filme Po sexe, po boku herečky Mily Kunis. Úspech jej priniesla rola Nyoty Uhura, ktorú stvárnila vo filme Star Trek, z roku 2009. Režisér J.J. Abrahams ju požiadal o stvárnenie tejto roli, nakoľko bol presvedčený že Saldanová je ideálnou voľbou. Pri príprave na svoju rolu sa stretla aj s herečkou Nichelle Nichols, ktorá postavu Nyoty Uhura stvárnila v pôvodnom vydaní, z roku 1966. V rovnakom roku stvárnila domorodkyňu Neytiri vo filme Avatar. Za svoj výkon vo filme získala cenu Saturn Award. V roku 2011 si zahrala vo filme Columbiana. Film získal skôr negatívne hodnotenie zo strany kritikov ale za to pochválili jej herecký výkon za dôveryhodný.  

V roku 2013 si zopakovala rolu Nyoty Uhura vo filme Star Trek: Do temnoty. O rok neskôr stvárnila rolu Gamory vo filme Strážcovia Galaxie. V rovnakom roku bola obsadená do hlavnej úlohe vo filme Rosemary má dieťa, ktorý je remakeom pôvodného filmu z roku 1969. V tretej časti Star Trek: do Neznáma si zopakovala rolu Nyoty a tiež stvárnila rolu Gamory v druhej časti film Strážcovia galaxie. Postavu Gamory stvárnila aj vo filme Avengers: Endgame, ktorý mal premiéru v apríli 2019. 

V roku 2018 získala svoju hviezdu na Hollywoodskom chodníku slávy. 

Postavu Neytiri stvárni aj v pokračovaniach filmu Avatar, ktoré by mali mať premiéru v roku 2022.

Súkromný život 
V novembri 2011 ukončila svoj jedenásťročný vzťah s Keithom Brittonom. V roku 2011 až 2013 bol jej priateľom Bradley Cooper. Od roku 2013 sa pozná s talianskym umelcom Marcom Peregom, za ktorého sa v júni 2015 vydala. Majú spolu tri deti. Saldanová s Peregom svoje deti vychovávajú vo viacerých jazykoch, v španielčine, angličtine a taliančine. Dodržiava bezlepkovú diétu a trpí Hashimotovým zápalom štítnej žľazy.

Filmografia

Iné projekty

Zdroj

Referencie

Externé odkazy 
 
 

Filmové herečky USA
Televízne herečky USA
Dabingové herečky USA
Osobnosti z New Jersey
Mariupoľ

Mariupoľ (; ; ) je prístavné a priemyselné mesto pri Azovskom mori v Doneckej oblasti v juhovýchodnej Ukrajine. Mesto leží pri ústí rieky Kalmius zhruba 120 km južne od Donecku. Žije tu 444 493 obyvateľov (2018); mesto je 2. najväčšie v oblasti a 10. najväčšie na Ukrajine.

Dejiny a kultúra 
Na mieste dnešného Mariupoľa vznikla v 16. storočí kozácka pevnosť. Samotné mesto vzniklo medzi rokmi 17701780, keď do oblasti Pryazovja prišli krymskí Gréci. Mesto je dodnes strediskom gréckej kultúry na Ukrajine.

Veľký rozvoj nastal po roku 1870 s postavením železnice; vtedy vznikli obrovské železiarne a iné priemyselné budovy. Mesto prešlo ťažkým obdobím nacistickej okupácie (19411943) a ekonomickej recesie (koniec 20. storočia, po páde ZSSR). Aj keď počet obyvateľov sa zmenšuje mesto stále zostáva významným centrom priemyslu; okrem toho mesto profituje od roku 1926 aj z kúpeľov.

V meste pôsobí divadlo založené v roku 1878 ako prvé v regióne, ďalej sa tu nachádza veľa kín, kultúrnych domov a niekoľko múzeí. Je tu 11 kostolov Ukrajinskej pravoslávnej cirkvi moskovského patriarchátu a 3 kostoly Kyjevského patriarchátu.

Mesto bolo silne poškodené počas ruskej invázie na Ukrajinu začiatkom roku 2022. Od 1. marca 2022 bolo mesto obkľúčené ruskými silami. V meste sa bránili jednotky ukrajinskej námornej pechoty a práporu Azov. Ich posledné zvyšky sa do 20. mája vzdali. Predpokladá sa, že v dôsledku ostreľovania zahynulo viac než 21 000 civilných obyvateľov mesta.

Etnické zloženie 
V meste je veľká národnostná menšina Rusov.

Demografický vývoj mesta 
V súčasnosti má mesto 493 245 obyvateľov.

Referencie 

Mestá na Ukrajine
Geografia Doneckej oblasti
Aerosvit

Aerosvit bola ukrajinská letecká spoločnosť založená 25. marca 1994 na Ukrajine, so sídlom v Kyjeve. Zahájila svoju činnosť v apríli 1994 letmi z Kyjeva do Tel Avivu, Odesy, Solúnu, Atén a Larnacy spoluprácou so spoločnosťou Air Ukraine.
V marci 2007 firma zamestnávala 1447 pracovníkov.

Koncom roka 2012 letecká spoločnosť nebola schopná uhrádzať pohľadávky, dlžoby presahli cca 391 mil. eur. Od 3. januára 2013 zakázali Aerosvitu pristávať na letisku Šeremetievo, od 4. januára 2013 sa pridalo aj materské letisko Boryspil v Kyjeve. Kvôli tomu boli od 15. januára 2013 zrušené všetky linky.

Problémy spoločnosti vyvrcholili už v roku 2012, kedy počas Majstrovstiev Európy vo futbale bola nútená zrušiť viaceré lety, ktorými mali fanúšikovia cestovať, niektoré lety, ktoré neboli zrušené mali zas dlhé meškania. Kvôli nezaplateným navigačným poplatkom mala v minulosti na určitý čas zákaz lietať do Ruska.

Problémy Aerosvitu sa dotkli začiatkom roku 2013 aj jej sesterských spoločností. 9.januára zanikla prvá sesterská letecká spoločnosť - Dniproavia a 14.januára druhá - Donbassaero.

Flotila 
Flotila spoločnosti Aerosvit (stav z mája 2010):

Zdroj 

Zaniknuté letecké spoločnosti
Letecké spoločnosti Ukrajiny
Podniky založené v 1994
Kmeť

Kmeť môže byť:
 starec
 priezvisko, pozri Kmeť (priezvisko), napr.:
 Andrej Kmeť (1841 – 1908), slovenský rímskokatolícky kňaz, polyhistor
 Daniel Matej Kmeť (1783 – 1825), slovenský astronóm a vysokoškolský pedagóg
 Ján Kmeť (1848 – 1931), slovenský pedagóg a matematik
 Jozef Jarín Kmeť (1815 – 1905), slovenský národnokultúrny pracovník a právnik
 Juraj Kmeť (1813 - 1865), uhorský generál slovenského pôvodu, účastník revolúcie 1848 - 1849
 Ladislav Kmeť (* 1929), slovenský architekt
 Ľudovít Kmeť (* 1935), slovenský politik (KSS), poslanec FZ
 Miroslav Kmeť (* 1964), slovenský historik
 Stanislav Kmeť, viac osôb
 Štefan Kmeť (1868 – 1955), slovenský rímskokatolícky kňaz a spisovateľ
 Tomáš Kmeť, viac osôb
 Ivana Kmeťová (* 1985), slovenská kajakárka
 Libuše Kmeťová (* 1944), česká politička (KSČ), poslankyňa FZ

Pozri aj 
 Kmeťova ulica
 Kmeťov vodopád
 Kmeťovo
 Kmeťovce
 Kmeťo
 Kmeťko
Munții Parâng

Munţii Parâng (podľa pravopisu platného do roku 1993 Parîng) alebo Munţii Parângului je jedno z najvyšších pohorí Rumunska. Najvyšším vrcholom je Parângul Mare s výškou

Iné projekty

Externé odkazy 
Pohorie Parâng - sprievodca po rumunských horách
Mapy Parângu

Pohoria v Rumunsku
Andris Ambainis

Andris Ambainis (* 18. január 1975, Daugavpils, Lotyšsko) je lotyšský matematik a informatik. Zaoberá sa predovšetkým kvantovými výpočtami, kvantovou kryptografiou a teóriou algoritmov, ale aj kvantovou mechanikou alebo výpočtovou zložitosťou.

Iné projekty

Externé odkazy 

 Andris Ambainis na Mathematics Genealogy Project 
 Štruktúrovaný životopis 

Lotyšskí matematici
Lotyšskí informatici
Absolventi University of California, Berkeley
Robinson Jeffers

Robinson Jeffers, celým menom John Robinson Jeffers (* 10. január 1887, Pittsburgh, Pensylvánia, USA – † 20. január 1962, Carmel, Kalifornia) bol americký básnik.

Dielo 
 Flagons and Apples. Los Angeles: Grafton, 1912.
 Californians. New York: Macmillan, 1916.
 Tamar and Other Poems. New York: Peter G. Boyle, 1924.
 Roan Stallion, Tamar, and Other Poems. New York: Boni and Liveright, 1925.
 The Women at Point Sur. New York: Liveright, 1927.
 Cawdor and Other Poems. New York: Liveright, 1928.
 Dear Judas and Other Poems. New York: Liveright, 1929.
 Thurso's Landing and Other Poems. New York: Liveright, 1932.
 Give Your Heart to the Hawks and other Poems. New York: Random House, 1933.
 Solstice and Other Poems. New York: Random House, 1935.
 Such Counsels You Gave To me and Other Poems. New York: Random House, 1937.
 The Selected Poetry of Robinson Jeffers. New York: Random House, 1938.
 Be Angry at the Sun. New York: Random House, 1941.
 Medea. New York: Random House, 1946.
 The Double Axe and Other Poems. New York: Random House, 1948.
 Hungerfield and Other Poems. New York: Random House, 1954.
 The Beginning and the End and Other Poems. New York: Random House, 1963.
 Robinson Jeffers: Selected Poems. New York: Vintage, 1965.

Externé odkazy 
 Robinson Jeffers na stránkack the Academy of American Poets anglicky
 Robinson Jeffers - biografia anglicky

Básnici USA
Osobnosti z Pittsburghu
Anna Kolesárová

Blahoslavená Anna Kolesárová (* 14. júl 1928 Vysoká nad Uhom, ČSR – † 22. november 1944 Vysoká nad Uhom, Slovenská republika) je slovenská mučenica čistoty a obeť zločinu spáchaného vojakom Červenej armády počas druhej svetovej vojny.

Život 
Anna Kolesárová sa narodila vo Vysokej nad Uhom. Pochádzala z katolíckej rodiny Jána a Anny, rodenej Kušnírovej, sama bola tiež zapálenou veriacou. Anka mala staršieho brata Michala. V roku 1938 zomrela jej mama a Anka sa začala starať o domácnosť.

Na jeseň 1944 sa front priblížil k okresu Michalovce. Obcou Vysoká nad Uhom, ktorá bola v tej dobe súčasťou Slovenského štátu, prechádzali sovietske jednotky. Podľa medzinárodných dohôd nemalo byť obyvateľstvo územia bývalého ČSR nijako perzekuované. 

22. novembra 1944 sa spolu s rodinou a susedmi skrývala v pivnici pod kuchyňou ich domu kvôli prebiehajúcim bojom v okolí. Pre panujúcu neistotu sa podobne ako mnohé iné ženy obliekla do čierneho, aby nevzbudzovala pozornosť vojakov. Po tom, čo do pivnice pri prehľadávaní domu nazrel jeden zo sovietskych vojakov, ju otec poslal do kuchyne, nech vojakovi prinesie jedlo. Dievča však vojaka zaujalo a preto jej prikázal, aby šla s ním. Keď nechcela, priamo jej povedal, že buď pôjde a vyspí sa s ním, alebo ju zabije. Keď opäť odmietla, povolil jej jednovetovú rozlúčku s otcom a na mieste ju zastrelil. Jej vražda zostala nepotrestaná. Nie je známy ani vojak, ktorý tento čin vykonal.

Pochovaná bola nasledujúceho dňa večer, keď ešte v okolí obce prebiehali boje.

Proces blahorečenia 
Proces blahorečenia Anny Kolesárovej prebiehal od 3. júla 2004. Jej hrob vo Vysokej nad Uhom je cieľom pútnikov z celého Slovenska, najmä z radov mládeže.

Pápež František 6. marca 2018 podpísal dekrét o mučeníctve Božej služobníčky Anny Kolesárovej, čím umožnil jej blahorečenie.

Anna Kolesárová bola vyhlásená za blahoslavenú 1. septembra 2018 v Košiciach. Pápež ustanovil deň liturgickej spomienky na blahoslavenú Annu na 20. november.

Referencie

Externé odkazy 
 Stránky o Anke Kolesárovej
 Články o Anke Kolesárovej (Slovo+)
 Domček – Dom Anky Kolesárovej – centrum mladých vo Vysokej nad Uhom
 Spoločenská hra inšpirovaná životom bl. Anny Kolesárovej

Slovenské osobnosti druhej svetovej vojny
Obete vrážd
Mučeníci
Slovenskí katolícki blahoslavení
Osobnosti z Vysokej nad Uhom
Arctic Monkeys

Arctic Monkeys je anglická rocková hudobná skupina.

História 
V roku 2001, po koncerte The Libertines, sa dvaja susedia Alex Turner a Jamie Cook rozhodli, že si k Vianociam zaželajú  hudobné nástroje. Obaja dostali gitary. Po niekoľkých týždňoch samovýuky sa rozhodli, že si založia skupinu. Ako zostávajúcich členov si Alex vybral svojich dvoch spolužiakov - Andyho Nicholsona a Matta Heldersa. Andy sa chopil basgitary a Mattovi ostali bicie.

Nacvičovať začali v Yellow Arch Studios v Neepsendne, ich prvé vystúpenie sa uskutočnilo 13. júna 2003 v Grapes v centre Sheffieldu. Po niekoľkých vystúpeniach začali nahrávať demosnímky, ktoré napaľovali na CD a rozhadzovali ich na koncertoch. Niekoľko pôvodných kúskov sa vtedy šírilo pomocou internetu a skupina si pomaly nachádzala ďalších a ďalších fanúšikov. To skupina netušila, neskôr sa vyjadrila, že nikdy nečakala, že sa ich hudba zadarmo tak rýchlo rozšíri. Počas necelého mesiaca sa Arctic Monkeys nestačili diviť, keď na ďalší koncert prišlo mnohonásobne viac ľudí a dokonca s nimi odspievali všetky pesničky. Postupne sa začala ich popularita zväčšovať natoľko, že sa o nich začali zaujímať aj časopisy. Keď sa ich časopis Prefix spýtal na ich profil na MySpace, tak sa zarazili a divili sa, čo to MySpace vlastne je. Založili ho vtedy ich fanúšikovia a aj tento ťah im vyšiel skvelo, vďaka tomu sa dostali na prvú priečku hitparády.

Ich popularita rástla a na severe Británie bola obrovská. Dalo by sa povedať, že ovládali Rádio BBC, kde sa hrali najčastejšie. V tej dobe si ich všimol aj Mark "The Sheriff" Bull, miestny amatérsky fotograf, ktorý sa rozhodol natočiť video pre„ Fake Tales of San Francisco“, ktoré zverejnil na svojom webe. Na základe toho vznikla nezávislá kompilácia Beneath the Boardwalk.

V máji 2005 dostali AM prvú príležitosť nahrať EP, Five Minutes with Arctic Monkeys, s pesničkami „Fake Tales of San Francisco“ a „From the Ritz to the Rubble“. Toto EP bolo v obmedzenom množstve 500 CD a 1000 7", ale bolo tiež na stiahnutie na iTunes.

Skoro po tom sa Arctic Monkeys predstavili na Carling Stage Reading & Leeds festivale, zameraného na menej známe kapely. Tu zožali značný úspech a ich demonahrávky sa začali šíriť ešte väčšou rýchlosťou cez internet.

Diskografia

Albumy 
 2006 Whatever People Say I Am, That’s What I’m Not
 2007 Favourite Worst Nightmare
 2009 Humbug
 2011 Suck It And See
 2013 AM
 2018 Tranquility Base Hotel & Casino

Single a EP 
 2005 – Five Minutes With Arctic Monkeys
 2005 – „I Bet You Look Good On The Dancefloor“
 2006 – „When The Sun Goes Down“
 2006 – Who The Fuck Are Arctic Monkeys
 2006 – „Leave Before The Lights Come On“
 2007 – „Brianstorm“
 2007 – „Fluorescent Adolescent“
 2007 – „Teddy Picker“
 2009 – „Crying Lightning“
 2009 – „Cornerstone“
 2010 - „My Propeller“
 2011 - „Don't Sit Down 'Cause I've Moved Your Chair“
 R U Mine?

DVD 
 2006 – Scummy Man
 2008 – Arctic Monkeys Live At The Apollo

Iné projekty

Externé odkazy 
 Oficiálna stránka

Zdroj 

 
Anglické rockové hudobné skupiny
Indierockové hudobné skupiny
Držitelia ceny Brit Award
Zoznam sezón Athletic Club

Toto je zoznam všetkých sezón Athletica Club odohraných v španielskom a európskom futbale od roku 1898 až po poslednú úplne odohranú sezónu. 

Athletic Club vyhral Primera División 8-krát, španielsky pohár 24-krát, španielsky superpohár 1-krát a Pohár Evy Duarte tiež 1-krát.

Legenda

Sezóny 

Athletic Bilbao
Futbalové zoznamy
Miro Jaroš

Miro Jaroš (* 14. marec 1978, Žilina) je slovenský spevák.

Zo života 
Detstvo prežil v Tepličke nad Váhom. Po skončení strednej školy odišiel do Anglicka, kde viac ako dva roky pracoval a učil sa angličtinu.  Po návrate na Slovensko založil hudobný projekt On the way, neskôr chlapčenskú kapelu R.A.Y.S. Nahrávky sa síce hrali v lokálnych rádiách, nezaujali však vydavateľstvá. 

V roku 2001 odišiel do Izraela s cieľom zarobiť si na vlastný album. Štyri roky prežil v Tel Avive. Zarábal si príležitostným modelingom a stvárnil malú úlohu v izraelskom filme What a wonderful place. Spieval vokály pre tamojších interpretov, vďaka čomu sa zoznámil s producentom Gerrym Vlodavskym. Natočili niekoľko demonahrávok s východným feelingom, projekt ale nedokončili, keďže spevák v roku 2004 opustil Izrael kvôli relácii Slovensko hľadá Superstar. V súťaži skončil šiesty. Finalisti súťaže nahrali úspešný singel  „Kým vieš snívať“.

V roku 2005 mu vyšiel debutový album Exoterika, ktorý získal za predaj viac ako 10.000 hudobných nosičov platinovú platňu. Nasledujúce albumy Tlaková níž (2008) a Tráva musí rásť (2010) obsahujú single, ktoré sa zaradili medzi najhranejšie slovenské piesne. V roku 2012 vydal spevák výberku svojich najväčších hitov pod názvom Všetko najlepšie a rozhodol sa pre pauzu vo svojej kariére. Otvoril si hudobné vydavateľstvo, pre Dominiku Mirgovú vyprodukoval úspešný album #Nová a začal spolupracovať s nadáciou Kvapka nádeje pre ktorú napísal pesničku „Musím mať nádej“. Od roku 2013 je tiež autorom detských motivačných knižiek. Hudobne sa Miro vrátil na scénu koncom roka 2014 kedy vydáva svoj piaty štúdiový album s názvom #5 (2014) a tiež detský album Pesničky pre (ne)poslušné deti (2014).

Diskografia 
 2005: Exoterika
 2008: Tlaková níž - Sony BMG, CD
 2010: Tráva musí rásť - EMI Czech, CD
 2012: Všetko najlepšie - EMI Czech, CD
 2014: Pesničky pre (ne)poslušné deti - Galgan Music, CD
 2014: #5 - Galgan Music, CD
 2015: DVD pre (ne)poslušné deti - Galgan Music, CD
 2016: Pesničky pre (ne)poslušné deti 2 - Galgan Music, CD
2020: TBA - Galgan Music, CD

Single 
2005 – „Yalla Yalla“
2005 – „Šamanka“
2006 – „Na chvíľu“
2006 – „Mishtagea“
2006 – „Honolulu Bahamy“
2007 – „Tlaková níž“
2008 – „Obyčajný“
2008 – „Spadla z oblakov“
2009 – „Čierne písmená“
2009 – „Sny“
2009 – „Na dne mora“
2010 - „Dole hlavou“
2010 - „Tráva“
2010 - „Čierny dážď“
2011 - „Kým máme seba“
2011 - „Nechce sa mi tancovať“
2011 - „Na pokraji síl“
2012 - „Stopy v snehu“
2012 - „Jednu šancu mi daj“
2012 - „Štyri ročné obdobia“
2013 - „Navždy sám“
2014 - „Ako kráľ“
2014 - „Nepozerám“

Eurovízia 
2009 – „Malý hlas“
2010 – „Bez siedmeho neba“

Kompilácie 
 2005 Kým vieš snívať - „Boro boro“, „Kým vieš snívať“, „Teraz je ten správny čas“  
 2005 SuperVianoce - 06. „White Christmas“
 2008 Go Deejay Dance Selection 2008 - 05. „Spadla z oblakov“ (Robert Burian Radio Edit '08)

Referencie

Iné projekty

Externé odkazy 
 Oficiálne stránky - mirojaros.sk

 
Slovenskí popoví speváci
Autori a interpreti detskej hudby
Slovensko hľadá Superstar
Osobnosti zo Žiliny
Alex Hughes

Alex Minto Hughes, umeleckým menom Judge Dread (* 2. máj 1945, Snodland, Kent, Veľká Británia – † 13. marec 1998, Canterbury) bol anglický reggae a ska hudobník. Je držitelom Guinessovho svetového rekordu za najviac zákazov hrania na hudobnej stanici BBC a v médiách všeobecne. Bol zrejme prvý beloch, ktorý začal produkovať jamajské reggae. K ďalším jeho štýlom patrilo ska, blue beat a dub. Preslávili ho jeho texty presýtené sexizmom, násilím a užívaním drog. Svoju prezývku „Judge Dread“ (krutý sudca) získal ešte za čias, kedy pracoval ako vyhadzovač v rôznych nočných podnikoch.

Počas celej svojej hudobnej kariéry bol verný svojím neslušným, často až zvrhlým textom, čo mu zabezpečilo vysokú počúvanosť. Zomiera na infarkt v roku 1998 pri vystúpení v Penny Theatre v Canterbury.

Diskografia
 Dreadmania: It's All In The Mind (1972, Trojan)
 Working Class 'Ero (1974, Trojan)
 Bedtime Stories – (1975, Creole) – UK Albums Chart # 26
 Last of The Skinheads (1976, Cactus)
 40 Big Ones – (1977, Creole) – # 51
 Reggae and Ska – (1980, Cargo Records, Germany)
 Rub a Dub (1981, Creole)
 Not Guilty (1984, Creole)
 Live and Lewd (1988, Skank)
 King Of Rudeness (1989, Skank)
 Never Mind Up With The Cock, Here's Judge Dread (1994, Tring)
 Ska'd For Life (1996, Magnum)
 Dread White and Blue (1996, Magnum)

Weblinks 
 The Judge Dread Memorial Site (english)

Anglickí speváci
Narodenia v 1945
Úmrtia v 1998
Real Sociedad de Fútbol

Real Sociedad de Fútbol, S.A.D. (častejšie iba ako Real Sociedad) je španielsky futbalový klub so sídlom v Guipúzcoe v meste San Sebastian. Bol založený 7. septembra 1909 a po sezóne 2006/07 zostúpil z Primera do Segunda División. Domovským stánkom klubu je Estadio Anoeta s kapacitou 32 076 miest.

Úspechy 
 Španielska liga: 
 Víťaz 2: 1980/81, 1981/82.
 2. miesto 3: 1979/80, 1987/88, 2002/03.
 Španielsky pohár :
 Víťaz 2: 1908/09, 1986/87.
 2. miesto 5: 1909/10, 1912/13, 1927/28, 1950/51, 1987/88.
 Španielsky superpohár:
 Víťaz 1: 1982.
Segunda División: 
 Víťaz 2: 1948/49, 1966/67.
 2. miesto 3: 1940/41, 1942/43.

Sezóny 
Ako Real Sociedad de Foot-ball
3 sezóny v Primera División
 1929, 1929/30, 1930/31.
Ako Donostia Football Club
4 sezóny v Primera División
 1931/32, 1932/33, 1933/34, 1934/35.
1 sezóna v Segunda División
 1935/36.
Ako Real Sociedad de Fútbol
56 sezón v Primera División
 1941/42, 1943/44, 1947/48, 1949/50, 1950/51, 1951/52, 1952/53, 1953/54, 1954/55, 1955/56, 1956/57, 1957/58, 1958/59, 1959/60, 1960/61, 1961/62, 1967/68, 1968/69, 1969/70, 1970/71, 1971/72, 1972/73, 1973/74, 1974/75, 1975/76, 1976/77, 1977/78, 1978/79, 1979/80, 1980/81, 1981/82, 1982/83, 1983/84, 1984/85, 1985/86, 1986/87, 1987/88, 1988/89, 1989/90, 1990/91, 1991/92, 1992/93, 1993/94, 1994/95, 1995/96, 1996/97, 1997/98, 1998/99, 1999/00, 2000/01, 2001/02, 2002/03, 2003/04, 2004/05, 2005/06, 2006/07.
15 sezón v Segunda División
 1939/40, 1940/41, 1942/43, 1944/45, 1945/46, 1946/47, 1948/49, 1962/63, 1963/64, 1964/65, 1965/66, 1966/67, 2007/08, 2008/09, 2009/10.

Káder mužstva
Súčasná zostava:

Slávni hráči

Externé odkazy 
 Oficiálna webstránka

Španielske futbalové kluby
Nepoužívané stanice v Barcelonskom metre

Je niekoľko nepoužívaných staníc v Barcelonskom metre, opustených z rôznych dôvodov. Tu je súhrnný zoznam:

Zmiznuté 
 Bordeta - L1 - Otvorená v roku 1926, uzatvorená v roku 1983 pretože bola uznaná za nepotrebnú nakoľko sa nachádza blízko stanice Santa Eulàlia.
 Fernando - L3 - Patrí do sekcie linky, ktorá bola uzavretá keď bola do oblasti rozšírená linka L4 a linka L3 sa začala rozvíjať do iného smeru. Bola nahradená stanicou Jaume I.
 Correos - L3 - Najznámejšia z nepoužívaných staníc metra v meste, bola časťou vyššie zmienenej sekcie linky L3.

Nikdy neotvorené 
 Gaudí - L5 - bola vedľa kostola Sagrada Família a bola raným projektom na stanicu metra Sagrada Família. Občas ju vidno z vlaku ak je na stanici dostatočné osvetlenie. 
 Travessera - L3 - Nachádza sa medzi stanicami Diagonal a Fontana, okolo Travessera de Gràcia. Bola zamýšľaná a postavená ako stredový bod medzi týmito dvoma stanicami, o ktorých sa usúdilo, že sú príliš vzdialené jedna od druhej, avšak nikdy nebola otvorená. 
 Banco alebo Banc - L3 - Bola postavená v roku 1911 v oblasti dnes známej ako Plaça d'Antonio Maura, sídle centrál niekoľkých bánk, ale nebola nikdy otvorená pre verejnosť. V roku 1925 sa stala depom tejto linky a je možné, že je taktiež využívaná bankovými inštitúciami.

Presunuté do okolitých lokalít 
Všetky tieto stanice sa používajú. ale boli presunuté niekam v okolí ich pôvodného umiestenia. 
 Santa Eulàlia - L1
 Espanya - L1
 Universitat - L1

Pozri aj 
 Doprava v Barcelone
 Zoznam staníc Barcelonského Metra
 Stanica duchov

Externé odkazy 
 Stratené stanice metra v Barcelone
 Blog o Barcelonských "staniciach duchov"

Barcelona
Brestovská jaskyňa

Brestovská jaskyňa je puklinovoriečna jaskyňa a národná prírodná pamiatka v katastrálnom území obce Zuberec v nadmorskej výške  Patrí medzi najvýznamnejšie jaskyne na Orave a v Západných Tatrách. Jej dĺžka sa odhaduje na . Jaskyňa bola objavená dávno a ľudia spôsobili zničenie časti kvapľovej výzdoby. Národnou prírodnou pamiatkou bola vyhlásená v roku 1979. Spolu s jaskyňou je chránené aj ochranné pásmo s výmerou .

Jaskyňa vznikla eróznou činnosťou Studeného potoka a presakovaním atmosférických vôd. Je významná pre výskum geomorfologického vývoja pohoria a krasovej hydrografie, pretože sa v jaskyni nachádza aktívny podzemný tok spolu s viacerými jazerami a sifónmi.

Fauna 
Jaskyňa je bohatá na faunu. Bolo zistených 9 druhov netopierov, najmä netopier obyčajný (Myotis myotis) a podkovár malý (Rhinolophus hipposideros). Ďalej sa v podzemnom toku vyskytuje ploskuľa vrchovská (Crenobia alpina) a larvy podeniek druhu Baetis alpinus, vodné kôrovce z rodu Niphargus a Mesoniscus graniger, karpatský endemit kosec klepietkár karpatský (Ischyropsalis manicata).

Brestovská jaskyňa je sprístupnená, spravuje ju Správa slovenských jaskýň.

Referencie

Iné projekty

Zdroje 
 Brestovská jaskyňa – Správa slovenských jaskýň
 Národná prírodná pamiatka Brestovská jaskyňa – Štátny zoznam osobitne chránených častí prírody SR

Národné prírodné pamiatky v Žilinskom kraji
Jaskyne na Slovensku
Západné Tatry
Chránené územia v okrese Tvrdošín
Zuberec
Chránené územia Tatranského národného parku
Zoznam slovenských televíznych seriálov



1 

 1890

A

B

D

E 
 Experti

F 
 Fetiše socializmu

H

CH

I 
 Inspektor Max

K

L 
 Lokal TV

M

N

O

P

R

S

T 
 Tajné životy (RTVS 2014)
 Trhlina

U

V

Z

Referencie

Pozri aj 
 Zoznam česko-slovenských televíznych seriálov

 
Slovenské
Seriály
Devínska hradná skala

Devínska hradná skala je hradné bralo a národná prírodná pamiatka. NPP bola vyhlásená v roku 1985 s výmerou chráneného územia . Devínska hradná skala je významná zoologická, botanická a geologická lokalita.

Steny brala sú vysoké približne  a tvoria južný okraj obalovej jednotky tatrika Malých Karpát. Geologický podklad tvoria druhohorné dolomity, zlepence, vápence. Na hradnej skale sú zreteľné aj tektonické poruchy. Rozpínanie týchto prasklín je monitorované. V oblasti na našli viaceré fosílie.

Devínska hradná skala je územie európskeho významu v správe štátnej ochrany prírody Správa CHKO Dunajské luhy.

Nachádza sa v katastrálnom území obce Devín v okrese Bratislava IV v Bratislavskom kraji s rozlohou 4,40 ha.

Územie bolo vyhlásené opatrením zo 7. decembra 2017, uverejneným v čiastke 6/2017 Vestníka MŽP SR, ktorým sa mení a dopĺňa národný zoznam území európskeho významu vydaný výnosom MŽP SR č.3/2004-5.1  z roku 2004 na základe uznesenia vlády Slovenskej republiky č. 495/2017 z 25. októbra 2017. Medzi územia európskeho významu bolo zaradené s identifikačným kódom SKUEV800 Devínska hradná skala.

Predmetom ochrany sú biotopy:
 Suchomilné travinnobylinné a krovinové porasty na vápnitom podloží (*dôležité stanovištia Orchideaceae)
 Karbonátové skalné steny a svahy so štrbinovou vegetáciou

Predmetom ochrany sú tieto druhy:
 klinček včasný Lumnitzerov (Dianthus lumnitzeri)
 fuzáč veľký (Cerambyx cerdo)

Referencie

Iné projekty

Zdroj 
 Národná prírodná pamiatka Devínska hradná skala - Štátny zoznam osobitne chránených častí prírody SR

Malé Karpaty
Devín
Národné prírodné pamiatky v Bratislavskom kraji
Chránené územia v okrese Bratislava IV
Hradné vrchy na Slovensku
Územia európskeho významu na Slovensku
Celta de Vigo

Real Club Celta de Vigo, S.A.D, všeobecne známy ako Celta Vigo je španielsky futbalový klub z mesta Vigo v provincii Pontevedra. Bol založený 28. marca 1923 zlúčením dvoch klubov Real Vigo Sporting a Real Fortuna Foot-ball Club a aktuálne hrá Primera División.  

Prezývka Los Celestes je odvedená od svetlomodrej farby dresov. Domovským stánkom klubu je štadión Balaídos s kapacitou 32 500 miest. Najväčším rivalom klubu je Deportivo La Coruña, ich vzájomné zápasy sa označujú ako „galícijské derby“. Klubovým sponzorom je od roku 1985 Citroën.

Úspešné boli pre klub najmä neskoré 90-roky, kedy klub dosiahol v La Lige umiestnenia v prvej šestke. Pád prišiel v roku 2003, kedy po sezóne, kedy bola Celta štvrtá a hrala kvalifikáciu do Ligy majstrov nasledujúcu sezónu skončila na 16. mieste a zostúpila do Segunda División. Nasledujúcu sezónu 2004/05 sa klub prebojoval naspäť do najvyššej súťaže, no odohral tu len dve sezóny a opäť zostúpil do druhej ligy.

Úspechy

Národné 
 Španielsky pohár:
 2. miesto 3: 1947/48, 1993/94, 2000/01.

Medzinárodné 
Pohár Intertoto:
 Víťaz 1: 2000.

Hráči klubu 

Súčasná zostava:

Externé odkazy 
 Oficiálna webstránka v španielčine

Referencie 

Španielske futbalové kluby
Zoznam Faerských ostrovov

Faerské ostrovy tvorí 18 ostrovov, 11 ostrovčekov a okolo 750 malých skalnatých ostrovčekov. Tu je zoznam ostrovov a ostrovčekov.

Externé odkazy 
 Fotografie ostrovčekov

Faerské ostrovy
Ostrovy Faerských ostrovov
Zoznam britských jazier

Jazerá v Spojenom kráľovstve (anglicky jazero – lake alebo voda – water, škótsky jazero – loch, walesky jazero – llyn, írsky jazero – lough). Tabuľka neobsahuje britské priehrady a je zoradená podľa rozlohy.

Externé odkazy 
 Lough Melvin
 Loch Rannoch
 Loch Ericht

Spojené kráľovstvo
Zoznam cestovateľov a moreplavcov



A 
 Roald Amundsen

B 
 William Baffin
 Willem Barents
 Vitus Bering
 Richard Francis Burton

C 
 Giovanni Caboto
 Jacques Cartier
 James Cook
 Hernán Cortés
 Jacques Cousteau

Č 
 Čeng Che

D 
 Vasco da Gama
 Giovanni da Verrazzano
 Francis Drake

H 
 Edmund Hillary
 Henry Hudson

K 
 Krištof Kolumbus

L 
 Charles Lindbergh
 David Livingstone

M 
 Fernão de Magalhães
 Jan Marignola
 Lanzarotto Marocello

N 
 Antonio da Noli

P 
 Leone Pancaldo
 Zebulon Pike
 Marco Polo

R
 Nicoloso da Recco

S 
 Eduard Schnitzer
 John Hanning Speke
 John McDouall Stuart

T 
 Luca Tarigo

U 
 Antoniotto Usodimare

V 
 George Vancouver
 Amerigo Vespucci
 Guido Vivaldi
 Ugolino Vivaldi
 Sorleone Vivaldi
 Vadino Vivaldi

Zoznamy ľudí